أنا هجمع التوقعات مع كلمات كتير
لأن دي فيها مشاكلي مع الحياة
التوقعات
توقعات الناس مني
وتوقعاتي أنا
فلما الموضوع يتلعق مثلا بالنسوية
الناس لما تشوفني بتتوقع
تشوف واحدة شعرها قصير جدا
يشوفوا حد عنيف وعدواني جدا
بتكره الرجالة
عندهم توقعات
التنميط بتاع الست النسوية
التنميط بتاع النسوية الغضبانة
ولازم أعترف أن كتاباتي قبل الأمومة
كانت غاضبة جدا
أنا كنت غضبانة جدا من الدنيا
مش غضبانة من الرجالة
المجتمع ده أما يخليكي غضبانة
أو يخليكي خاضعة
والخضوع مش من طبعي فبقيت غضبانة
كنت غضبانة عشان الناس مش سايباني في حالي
أنا مش عايزة أغيرهم ما يهمينيش بيعيشوا حياتهم أزاي
عايزاهم بس يسيبوني في حالي
أختار لنفسي
كل أختياراتي اللي أغضبت الناس بما فيهم عيلتي
كانت أختياراتي أنا وما أثرتش على حد تاني
ما أذيتش حد باختياراتي
ده حياتي في الدنيا دي وأنا أختار أعيشها أزاي
ف... فالتوقعات هي أكبر مشكلة في العيشة هنا
الناس بتتوقع أني كنسوية ما أكونش نفسي
بالذات الناس اللي جت زارتني بعد ما ولدت آدم، أتخضت
فيه نسويه قدامهم لابسة بنطلون يوجا
مسيبة شعرها
بترضع قدام الناس
طول الوقت وأي وقت
مش بتحط مكياج عشان مش عايزة البيبي بتاعي يتوسخ
أنا بحب المكياج وكنت بحط ماكياج
بس عايزة أعرف أبوس البيبي بتاعي في أي وقت
من غير ما أقلق أني هوسخ وشه الجميل
أو لبسه
أنا حتى بطلت أستعمل برفان
أنا عايزة أشمه
وبالنسبة لهم دي كانت نسوية غريبة
أنا فاكرة صديق ليا عالإنترنت
كان شايفني أيقونة للقوة
وقابلني في النادي لأول مرة
فكنت مع آدم على الزحليقة
كلي رملة
فضل ساكت لمدة ساعتين
قلتله لو مش هتتكلم، أمشي
فقال أديني وقت عشان اتأقلم
أنا ما أعرفش أنتي مين
أنا قريت كتابك أنا قريت مقالاتك
وبتابعك على مواقع التواصل الاجتماعي
وكان عندي تخيل عنك
أدينا رجعنا تاني للتوقعات
توقعاتي من الأمومة كانت مختلفة جدا
الإعلام ضحك عليا بالبيبي السعيد في حضنك
نايم في سلام بيستمتع بالشمس
البيبيهات بتكره الشمس، بتكرهها
البيبيهات مش بتحب تقعد في الشمس
بيبدأوا يحبوا الشمس لما يبقى عندهم سنة تقريبا
قبل كده، عشان مش بيعرفوا يتحركوا
فلو الشمس في وشك مش هتعرفي تعملي حاجة
ما يعرفوش يودوا وشهم الناحية التانية ما يعرفوش أزاي
فالبيبي اللي في الشمس مش موجود والبيبي اللي نايم بهدوء مش موجود
الصور دي
صور عن شكل الأمومة والشكل المفترض ليها
توقع خاطئ جدا
وكمان الصور والتوقعات عن الأم العازبة
الناس بتتوقع أنك تكوني ساخطة
تكوني غضبانة من الأب
أنك تكوني متوترة دايما
في الحقيقة أنا شايفة أن كل الستات لازم تبقى أمهات عازبة
ده المفروض
خلي الراجل يعمل اللي هو عايزه وأنتي استمتعي بكونك أم
أنا أستمتعت بالحمل عشان ما كانش فيه حد قاعد جنبي
بيعلق على أني بتخن
أيوه، كلنا بيزيد وزننا
الحلمات الغامقة، ما بتبقيش عارفة لو هيروحوا ولا لأ
والغازات، أيوه الستات الحوامل بيعملوا غازات طول الوقت
وما بتعرفيش تتحكمي فيها وريحتها وحشة أوي
ومش بسبب حاجة أكلتيها بسببب المشيمة
السبب هو الهورمونات أنتي كويسة دي بس هورمونات
أنا كنت مخضوضة
وبعدين فيه الترجيع
مش غممان النفس بتاع الصبح
بس لما تكوني بتتوحمي على حاجة فتقعدي تاكلي وتاكلي
والرد فعل الطبيعي أنك ترجعي
وساعات مش بتلحقي توصلي للحمام
وبعدين فيه حساسيتك تجاه الأصوات والروائح
أيه اللي يخليني أبقى عايزة راجل بحبه يبقى موجود في الفترة دي
هو... هيبقى تعيس
أيوه كان فيه حاجات كنت عايزة أشاركها
بس ممكن تشاركي باللي أنتي عايزاه من غير الضغط ده
وبعدين بقى فيه توقعات عن الأدوار
الراجل المفروض يعمل كذا أو كذا
الراجل المفروض كذا وكذا طب لو هو مش عايز؟
ليه أغصب عليه حاجة هو مش عايزها
دي حياته ووقته في الدنيا
وأنا عايزاه يستمتع بوقته في الدنيا دي هو كمان
فالتوقعات دي عن الأمومة
والتوقعات عن الأبوة
والتوقعات عن التربية
الأدوار المرسومة دي بشعة
وبعدين فيه توقعات عن الجسم
الناس لما بتشوفني بتقوللي إيه ده ما تخنتيش
أنتي رجعتي لطبيعتك
بس تحت الهدوم؟ لأ
فيه تغيرات، فيه حاجات أنا عارفة أنها اتغيرت
وعجباني التغييرات
فيه أمهات بيدونوا كنت بتابعهم وقت الحمل
كانوا بيكتبوا عن علامات تمدد الجلد
وما كانوش بيسموها كده
كانوا بيسموها شرايط البنفسج
وكنت مستنية شرايط البنفسج يتاعتي بلهف
وما جاليش خالص ولا شريط بنفسج واحد
وده توقع كنت عايزاه أوي وما حصلش
والناس بتتوقع الجسم والجمال يكون فيهم كمال
بس تعريفهم للكمال معيوب
الكمال هو تقبل الحياة
وتقبل الندوب اللي الحياة بتسيبها عليكي
تقبل الشعر الأبيض
تقبل التجاعيد
تقبل شرايط البنفسج والعلامات
تقبل أنتي مين وبتكبري تبقي مين